ร้านอยู่ริมถนนสุขุมวิท ถ้ามาจากกทม. จะเลยแยกพัทยาใต้ และแยกเทพประสิทธิ์มา ให้สังเกตห้างแมคโครทางขวาเพื่อเตรียมกลับรถ เมื่อกลับรถแล้ว เลยแมคโครมาจะสังเกตเห็นป้ายร้านสีขาวตัวหนังสือสีดำ รั้วเหล็กสีดำ เลี้ยวเข้ามามีที่จอดรถกว้างขวาง

ตัวร้านมีที่นั่งทั้งในห้องแอร์ และนอกห้องแอร์ ซึ่งมีสนามหญ้าเล็กๆ และต้นไม้เขียวๆ ให้ดูสบายตา ส่วนด้านในมีที่นั่งให้เลือกหลายแบบตามชอบ

นีรู้จักร้านนี้จากรีวิวของเพื่อนๆ ในวงใน เห็นแล้วรู้สึกว่าต้องมาลองให้ได้ และก็ไม่ผิดหวังค่ะ

ทางร้านมีอาหารไม่กี่รายการ เน้นขนมและเครื่องดื่ม

รายการที่ได้ลอง ทั้งที่กินที่ร้าน และแวะมาซื้อก่อนกลับบ้าน

- caesar salad 170.-
มาตราฐานซีซ่าสลัดทั่วไป เข้มข้น ชีสเยอะๆ อร่อยดีค่ะ

- sandwich chicken caesar 160.-
ใช้ขนมปังโฮลวีทชิ้นหนาๆ เนื้อขนมปังแน่นๆ ผิวกรุบกรอบด้านนอก ด้านในเหนียวนุ่ม เนื้ออกไก่ และผักสดราดครีมรสกลมกล่อม สั่งเบิ้ลจานที่2 ด้วยค่ะ

- spaghetti prawn with chilli and garlic 250.-
สปาเก็ตตี้ลวกเส้นแข็งนิดๆ ผัดกับพริกและกระเทียมกลิ่นหอม รสเผ็ดร้อน แต่อ่อนเค็ม ใส่กุ้งตัวค่อนข้างใหญ่มา 5 ตัว

- strawberry smoothie 95.-
สีแดงสวยรสเข้มข้น ไม่เปรี้ยวหรือหวานเกินไป ปั่นเนียนละเอียด ชอบมากค่ะ

- mix berry smoothie 95.-
สีออกม่วงคล้ำ เนื้อเนียน แต่มีเม็ดของเบอร์รี่ปนอยู่มากเกินไป และไม่ชอบรสชาติเท่าสตอเบอรี่ค่ะ

- green tea frappe 95.-
รสชาเขียวเข้มข้น ไม่หวานมาก ปั่นเนียน ชอบค่ะ

- earl grey (pot) 90.-
มาตราฐานชา twining แบบซอง เสิร์ฟกาใหญ่

- thai tea cake 110.-
เนื้อเค้กนุ่มหยาบ ครีมรสชาไทยค่อนข้างเข้มข้น ไม่หวานมาก

- green tea cake 110.-
ครึ่งบนเป็นมูสเค้กชาเขียวรสกลมกล่อม ครึ่งล่างเป็นเนื้อเค้กนุ่มๆ รสช็อคโกแลต เสิร์ฟที่ร้านมีถั่วแดงบดมาให้ด้วยค่ะ

- double chocolate cake 110.-
เค้ก 3 ชั้น ชั้นบนสุดเป็นมูสเค้กรสวนิลา ตรงกลางเป็นมูสเค้กรสช็อคโกแลต และชั้นล่างสุดเป็นเนื้อเค้กช็อคโกแลต กินรวมกันอร่อยเข้ากันดีค่ะ

- raspberry white chocolate cake110.-
เค้ก 3 ชั้น บนสุดเป็นมูสเค้กราสเบอรี่ รสเปรี้ยวนิดๆ ชั้นที่สองเป็นเนื้อเค้กช็อคโกแลต และชั้นล่างสุดเป็นไวท์ช็อคโกแลต

- banana chocolate cake 110.-
เค้กช็อคโกแลตที่ประกบไส้หนาๆ ของครีมและกล้วยหอมหั่นเป็นแว่นๆ เคลือบด้วยช็อคโกแลตแผ่นนิ่มๆ หอมอร่อยสุดๆ ชอบชิ้นนี้มากสุดเลยค่ะ ????????

- macaron 40.-/ชิ้น
ผิวด้านนอกกรุบๆ เนื้อนุ่ม ไส้เนียน ไม่หวานมาก ถือว่าเป็นมาการองที่ชอบ ร้านนึงเลยค่ะชอบรสเรียงตามลำดับคือ cheese, lemon, blueberry และ raspberry  ส่วน chocolate ไม่ค่อยชอบค่ะ

ราคาไม่มีบวกเพิ่มค่ะ

ร้านตกแต่งสวยงาม บรรยากาศนั่งสบาย (น่านอน????????)

พนักงานดูเป็นมิตร บริการดี 

ไปพัทยาอีกเมื่อไร ต้องไม่พลาดร้านนี้แน่นอนค่ะ